L 169/8 Jurnalul Oficial al Uniunii Europene 29.6.2012 REGULAMENTE REGULAMENTUL (UE) NR. 566/2012 AL CONSILIULUI din 18 iunie 2012 de modificare a Regulamentului (CE) nr. 975/98 privind valorile nominale şi specificațiile tehnice ale monedelor euro ce urmează să intre în circulaţie CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 128 alineatul (2), având în vedere propunerea Comisiei Europene, având în vedere avizul Parlamentului European (!), având în vedere avizul Băncii Centrale Europene (?), întrucât: (1) Recomandarea 2009/23/CE a Comisiei din 19 decembrie 2008 privind orientările comune pentru feţele naționale ale monedelor euro şi emiterea de monede euro destinate circulației (?), aprobată de concluziile Consiliului din 10 februarie 2009, defineşte principii comune cu privire la desenele utilizate pentru fețele naționale ale monedelor euro destinate circulației şi cu privire la aprobarea desenelor respective şi stabileşte procedurile prin care statele membre se informează reciproc privind proiectele de desene. Întrucât monedele euro circulă în întreaga zonă euro, caracteristicile desenelor lor naţionale sunt de interes comun. Pentru a permite buna lor circulație şi în interesul securității juridice și al transparenței juridice, este oportun ca normele prevăzute în Recomandarea 2009/23/CE privind valorile nominale și specificațiile tehnice ale monedelor euro destinate circulației să devină obligatorii din punct de vedere juridic prin inte- grarea lor în Regulamentul (CE) nr. 975/98 al Consiliu- lui (%). Monedele euro au o față europeană comună și o față națională distinctivă. Pe fețele europene comune ale monedelor euro apar atât denumirea monedei unice, cât și valoarea nominală a monedei. Pe fața națională () Avizul Parlamentului European din 22 mai 2012 (nepublicat încă în Jurnalul Oficial). () JO C 273, 16.9.2011, p. 2. () JO L 9, 14.1.2009, p. 52. () JO L 139, 11.5.1998, p. 6. nu ar trebui să se repete nici denumirea monedei unice, nici valoarea nominală a monedei. Pe fața națională a monedei ar trebui să fie clar indicat statul membru emitent, pentru ca acesta să poată fi iden- tificat cu uşurință de către utilizatorii interesați. Gravura de pe muchia monedelor euro ar trebui să fie considerată parte a feței naționale şi, prin urmare, pe aceasta nu ar trebui să se repete indicația valorii nominale, cu excepția monedei de 2 euro și cu condiția să se utilizeze numai cifra „2” sau termenul „euro” în alfabetul relevant sau ambele. Fiecare stat membru a cărui monedă este euro decide asupra desenelor care figurează pe fețele naționale ale monedelor euro şi ar trebui să țină seama de faptul că monedele euro circulă în întreaga zonă euro, nu numai în statul membru emitent. Pentru ca monedele să poată fi imediat recunoscute ca monede euro și după fața lor națională, desenul ar trebui să fie complet înconjurat de cele 12 stele ale steagului Uniunii. Pentru a facilita recunoaşterea monedelor de circulație şi a asigura o continuitate adecvată a emisiunilor de monede, statele  membre ar trebui autorizate să modifice desenele utilizate pentru feţele naționale ale monedelor de circulație obişnuite numai o dată la cinci- sprezece ani, cu excepția cazului în care se schimbă șeful de stat reprezentat pe monedă. Totuși, acest lucru nu ar trebui să aducă atingere modificărilor necesare pentru prevenirea contrafacerii monedei. Modificarea desenului de pe faţa europeană a monedelor de circulație ar trebui decisă de către Consiliu și drepturile de vot ar trebui limitate la statele membre a căror monedă este euro. Cu toate acestea, statelor membre ar trebui să li se permită să emită monede comemorative pentru a celebra evenimente cu relevanță majoră națională sau europeană, în timp ce monedele comemorative emise colectiv de către toate statele membre a căror monedă este euro ar trebui rezervate evenimentelor de cea mai mare importanță la nivel european. Moneda de 2 curo este cea mai potrivită pentru acest scop, în principal datorită diametrului său mare și a caracteristicilor sale tehnice care oferă o protecție adecvată împotriva contra- facerii.